ΠΕΡΙΕΧΟΜΕΝΑ
ΑΠΟΦΑΣΕΙΣ
Συμπληρωματική τροποποίηση του Κανονισμού
Εσωτερικής Λειτουργίας του Διοικητικού Πρωτοδικείου Πειραιώς.
ΔΙΟΡΘΩΣΕΙΣ ΣΦΑΛΜΑΤΩΝ
Διόρθωση σφάλματος στην υπ΄αρ. 3550/9.1.2023
απόφαση του Γραμματέα Αποκεντρωμένης Διοίκησης Μακεδονίας - Θράκης, που δημοσιεύθηκε
στην Εφημερίδα της Κυβερνήσεως (Β΄111).
Διόρθωση σφάλματος στην υπό στοιχεία 607877
(1994)π.ε./Π03/7/00290/ Π/ν. 4399/2016/27.12.2022
απόφαση του Εκτελεστικού Γραμματέα της Περιφέρειας Κεντρικής Μακεδονίας, που δημοσιεύθηκε
στην Εφημερίδα της Κυβερνήσεως (Β΄7027).
ΑΠΟΦΑΣΕΙΣ
Αριθμ. 26/2022
(1)
Συμπληρωματική τροποποίηση του Κανονισμού
Εσωτερικής Λειτουργίας του Διοικητικού Πρωτοδικείου Πειραιώς.
ΤΟ ΣΥΜΒΟΥΛΙΟ ΤΗΣ ΕΠΙΚΡΑΤΕΙΑΣ
ΣΕ ΟΛΟΜΕΛΕΙΑ ΚΑΙ ΣΥΜΒΟΥΛΙΟ
Σήμερα, στις 4 Νοεμβρίου 2022, ημέρα Παρασκευή
και ώρα 10:00, συνήλθε στο κατάστημα του Συμβουλίου
της Επικρατείας και στην αίθουσα συνεδριάσεων της
Ολομελείας αποτελούμενο από τα μέλη του: Ευαγγελία
Νίκα, Πρόεδρο, Ιωάννη Γράβαρη, Σπυριδούλα Χρυσικοπούλου, Μιχαήλ Πικραμένο, Μαρίνα-Ελένη Κωνσταντινί-
δου, Γεώργιο Τσιμέκα, Μαργαρίτα Γκορτζολίδου, Ευθύμιο
Αντωνόπουλο, Παναγιώτα Καρλή, Κωνσταντίνο Κουσούλη, Αντιπροέδρους του Συμβουλίου της Επικρατείας και
τους Συμβούλους Μαρίνα Παπαδοπούλου, Βασίλειο
Αραβαντινό, Άννα Καλογεροπούλου, Βαρβάρα Ραφτοπούλου, Κωνσταντίνα Φιλοπούλου, Θεόδωρο Αραβά-
νη, Παρασκευή Μπραΐμη, Σοφία Βιτάλη, Ηλία Μάζο,
Αναστασία-Μαρία Παπαδημητρίου, Χρήστο Ντουχάνη,
Ελένη Παπαδημητρίου, Βικτωρία Πλαπούτα, Όλγα Παπαδοπούλου, Μαρία Σωτηροπούλου, Παναγιώτη Τσούκα,
Αγγελική Μίντζια, Χριστίνα Σιταρά, Μαρλένα Τριπολιτσιώτη, Χρήστο Λιάκουρα, Νικόλαο Σκαρβέλη, Βασίλειο
Ανδρουλάκη, Φραντζέσκα Γιαννακού, Ευσταθία Σκούρα,
Κωνσταντία Λαζαράκη, Δημήτριο Βασιλειάδη, Αικατερίνη Ρωξάνα, Ειρήνη Σταυρουλάκη, Κασσιανή Μαρίνου,
Μαρίνα-Αλεξάνδρα Τσακάλη, Ελένη Γεωργούτσου, Μαρία Αθανασοπούλου, Άννα Μπόνου, Γεωργία Ανδριοπού-
λου, Μαρία Σταματοπούλου, Βασιλική Μόσχου, Σουλτάνα Κωνσταντίνου, Χριστιάνα Μπολόφη και Ιωάννη
Μιχαλακόπουλο. Τα λοιπά μέλη, αν και προσκλήθηκαν,
δεν εμφανίσθηκαν, γιατί είχαν κώλυμα. Παρέστη επίσης
η Γραμματέας Ελένη Γκίκα, Προϊσταμένη της Διεύθυνσης της Γραμματείας του Συμβουλίου της Επικρατείας.
Θέμα της συζητήσεως, σύμφωνα με την πρόσκληση της
Προέδρου, ήταν η συμπληρωματική τροποποίηση του
Κανονισμού Εσωτερικής Λειτουργίας του Διοικητικού
Πρωτοδικείου Πειραιώς.
Το Συμβούλιο άκουσε την εισηγήτρια της υποθέσεως,
Σύμβουλο Επικρατείας Φραντζέσκα Γιαννακού.
Σκέφθηκε κατά τον Νόμο
1. Επειδή, με το υπό στοιχεία ΓΠ9068/6.10.2022 έγγραφο του Προέδρου του Τριμελούς Συμβουλίου Διεύθυν-
σης του Διοικητικού Πρωτοδικείου Πειραιώς διαβιβάσθηκε στο Συμβούλιο της Επικρατείας προς έγκριση η
υπ’ αρ. 4/2022 απόφαση της Ολομέλειας των δικαστών
του ανωτέρω διοικητικού πρωτοδικείου σε συμβούλιο,
με την οποία επιχειρείται η τροποποίηση ορισμένων διατάξεων του Κανονισμού Εσωτερικής Υπηρεσίας του εν
λόγω δικαστηρίου και η ενιαία κωδικοποίηση αυτού, σε
συμμόρφωση προς την υπ’ αρ. 10/2022 απόφαση της
Ολομέλειας του Συμβουλίου της Επικρατείας σε συμβούλιο, με την οποία εγκρίθηκε εν μέρει και αναπέμφθηκε
κατά τα λοιπά η υπ’ αρ. 1/2021 απόφαση της Ολομέλειας
των δικαστών του ως άνω δικαστηρίου σε συμβούλιο.
Ήδη, κατόπιν της από 31.10.2022 προσκλήσεως της Προέδρου του Συμβουλίου της Επικρατείας, εισάγεται προς
έγκριση η ως άνω 4/2022 απόφαση.
2. Επειδή, με τον ν. 4938/2022 (Α΄ 109) θεσπίσθηκε
νέος Κώδικας Οργανισμού Δικαστηρίων και Κατάστασης
Δικαστικών Λειτουργών (Κ.Ο.Δ.Κ.Δ.Λ.), με το δε άρθρο
130 αυτού καταργήθηκε ο προηγούμενος ομώνυμος Κώδικας (ν. 1756/1988) από 6.6.2022. Στο άρθρο 19 του ήδη
ισχύοντος Κ.Ο.Δ.Κ.Δ.Λ., το οποίο φέρει τον τίτλο «ΚανοΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
20 Ιανουαρίου 2023
ΤΕΥΧΟΣ  ΔΕΥΤΕΡΟ
Αρ. Φύλλου 269
VARVARA ZACHARAKI
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 269/20.01.2023
νισμοί Εσωτερικής Υπηρεσίας», ορίζεται, μεταξύ άλλων,
στην παράγραφο 4 ότι: «Ο Πρόεδρος του Συμβουλίου
της Επικρατείας, [...], ο Γενικός Επίτροπος της Επικρατείας
των τακτικών διοικητικών δικαστηρίων και ο πρόεδρος
του οικείου συμβουλίου επιθεώρησης έχουν δικαίωμα
να ζητήσουν τη σύνταξη, συμπλήρωση, τροποποίηση ή
αντικατάσταση κανονισμού δικαστηρίου [...] του οικείου
δικαιοδοτικού κλάδου» και στην παράγραφο 7 ότι: «Οι
κανονισμοί και οι τροποποιήσεις τους υποβάλλονται
αμέσως στις οικείες ολομέλειες των ανώτατων δικαστηρίων, οι οποίες έχουν δικαίωμα συμπλήρωσης, τροπο-
ποίησης ή ακύρωσης αυτών, ως προς όλα τα σημεία και
ειδικότερα ως προς τον αριθμό των δικασίμων και των
υποθέσεων που προσδιορίζονται σε κάθε δικάσιμο. Οι
κανονισμοί ισχύουν μόνο μετά την τελική έγκρισή τους
από τις ολομέλειες των ανώτατων δικαστηρίων και αφού
διαβιβαστούν στον Υπουργό Δικαιοσύνης, δημοσιεύονται στην Εφημερίδα της Κυβερνήσεως».
3. Επειδή, η Ολομέλεια του Συμβουλίου της Επικρατείας σε συμβούλιο, κατά τον έλεγχο κανονισμού εσω-
τερικής υπηρεσίας διοικητικού δικαστηρίου, χωρίς να
υποκαθίσταται, καταρχήν, στην κρίση των δικαστών της
ολομέλειας του οικείου δικαστηρίου, ελέγχει κατά πόσον οι συγκεκριμένες διατάξεις υπηρετούν τον σκοπό
της εύρυθμης και αποτελεσματικής λειτουργίας του και
υποδεικνύει, όπου χρειάζεται, την τροποποίησή τους. Οι
υποδείξεις αυτές δεν έχουν γνωμοδοτικό απλώς χαρακτήρα, αλλά είναι δεσμευτικές ως προς τη θέσπιση των
ρυθμίσεων ή τροποποιήσεων που αποτελούν το περιεχόμενό τους (αποφάσεις της Ολομέλειας του Συμβου-
λίου της Επικρατείας σε συμβούλιο 10/2022, 10/2021,
4, 6/2019, 20, 24/2018, 15/2017, 36/2016 κ.ά.).
4. Επειδή, με την 23/2020 απόφαση της Ολομέλειας
του Συμβουλίου της Επικρατείας σε συμβούλιο διατυπώθηκαν, μεταξύ άλλων, οι εξής παρατηρήσεις σε σχέση
με την 2/2019 απόφαση της Ολομέλειας των δικαστών
του Διοικητικού Πρωτοδικείου Πειραιώς σε συμβούλιο:
«Σύμφωνα με το άρθρο μόνο της 117830/1987 Κοινής
Αποφάσεως του Υπουργού Προεδρίας της Κυβέρνησης
και του Αντιπροέδρου της Κυβέρνησης και Υπουργού
Δικαιοσύνης, περί καθορισμού αντιστοιχίας των Γραμματειών των δικαστικών υπηρεσιών της Χώρας σε Διευθύν-
σεις, Τμήματα και Αυτοτελή Γραφεία (Β΄ 719/15.12.1987),
“1. Η Γραμματεία [...] των Πρωτοδικείων [...] αντιστοιχεί
σε Διεύθυνση. 2. Τα Τμήματα στα οποία διαιρούνται οι
ως άνω Υπηρεσίες σύμφωνα με τις διατάξεις του Οργανισμού των Δικαστηρίων αντιστοιχούν σε Τμήματα, εφ’
όσον έχουν ορισθεί να υπηρετούν σ’ αυτά τουλάχιστον
πέντε υπάλληλοι”. Εν προκειμένω, με την 885/25.1.2019
Απόφαση του Υπουργού Δικαιοσύνης, Διαφάνειας και
Ανθρωπίνων Δικαιωμάτων (Β΄ 222/1.2.2019) προβλέφθηκαν συνολικά 72 οργανικές θέσεις υπαλλήλων στο
Διοικητικό Πρωτοδικείο Πειραιώς (60 θέσεις Γραμματέων, 4 ΔΕ Δακτυλογράφων – Χειριστών Η/Υ, 1 ΠΕ
Πληροφορικής, 1 ΤΕ Πληροφορικής, 5 Επιμελητών Δικαστηρίων και 1 ΥΕ Φύλακα). Όμως, όπως αναφέρεται
στο υπό στοιχεία ΓΠ3541/4.3.2020 έγγραφο της Προέδρου του Τριμελούς Συμβουλίου Διεύθυνσης του ως
άνω Δικαστηρίου προς το Συμβούλιο της Επικρατείας,
στο εν λόγω Δικαστήριο υπηρετούν συνολικά πενήντα
ένας (51) υπάλληλοι, εκ των οποίων σαράντα επτά (47)
Γραμματείς, ένας (1) υπάλληλος κλάδου Πληροφορικής
ΤΕ και δύο (2) υπάλληλοι ΙΔΑΧ. Εξάλλου, σύμφωνα με
το ίδιο έγγραφο, έντεκα (11) τμήματα γραμματείας λειτουργούν με τρεις (3) υπαλλήλους και τέσσερα (4) τμή-
ματα με δύο (2) υπαλλήλους. Με τα δεδομένα, όμως,
αυτά, ο αριθμός των νυν υπηρετούντων στο Διοικητικό
Πρωτοδικείο Πειραιώς υπαλλήλων, ο οποίος υπολείπεται
κατά πολύ του αριθμού των προβλεπομένων οργανικών θέσεων, δεν επαρκεί, σύμφωνα με τις διατάξεις της
προπαρατεθείσης κοινής αποφάσεως, για τη στελέχωση
του συνολικώς προτεινομένου αριθμού τμημάτων, αλλά
επαρκεί για τη στελέχωση δέκα (10) τμημάτων γραμματείας. [...] Κατόπιν των ανωτέρω, πρέπει να εγκριθεί
εν μέρει η ως άνω, 2/2019, απόφαση της Ολομέλειας
των Δικαστών του Διοικητικού Πρωτοδικείου Πειραιώς
σε συμβούλιο και να αναπεμφθεί ο υποβληθείς Κανονισμός Εσωτερικής Υπηρεσίας του εν λόγω Δικαστηρίου,
κατά το μη εγκριθέν μέρος του, στο αυτό όργανο, προκειμένου να προβεί στις απαιτούμενες τροποποιήσεις
ως προς τον αριθμό και τα αντικείμενα των Τμημάτων
της Γραμματείας». Όμως, παρά τις ως άνω ρητές και σαφείς παρατηρήσεις που περιλαμβάνονταν στην υπ’ αρ.
23/2020 απόφαση της Ολομέλειας του Συμβουλίου της
Επικρατείας σε συμβούλιο και παρά την μη αύξηση του
αριθμού των υπηρετούντων στο Διοικητικό Πρωτοδικείο
Πειραιώς υπαλλήλων, με την υπ’ αρ. 1/2021 απόφαση της
Ολομέλειας των δικαστών του Διοικητικού Πρωτοδικείου Πειραιώς σε συμβούλιο υποβλήθηκε προς έγκριση
Κανονισμός, στο άρθρο 12 του οποίου προβλεπόταν,
και πάλι, η διάρθρωση της Γραμματείας του Διοικητικού Πρωτοδικείου Πειραιώς σε δεκαέξι (16) τμήματα
(Τμήμα Διοίκησης και Προσωπικού, Τμήμα Προσδιορισμού - Κατάθεσης υποθέσεων ν. 702/1977, ν. 1406/1983,
φορολογικών υποθέσεων και υπηκόων τρίτων χωρών,
Τμήμα Καταθέσεως Ενδίκων Μέσων - Διοικητικής Εκτέλεσης, Τμήμα Πληροφορικής και Οικονομικών και δώδεκα
Τμήματα Γραμματειών Έδρας). Ενόψει τούτου, με την
υπ’ αρ. 10/2022 απόφαση της Ολομέλειας του Συμβουλίου της Επικρατείας σε συμβούλιο έγινε δεκτό ότι με
τις ως άνω διατάξεις επαναφέρονταν οι αυτές ρυθμίσεις, οι οποίες είχαν ήδη κριθεί ως αντίθετες προς το
άρθρο μόνο της υπ’ αρ. 117830/1987 κοινής αποφάσεως,
διατυπώθηκαν δε στη συνέχεια οι ακόλουθες παρατηρήσεις: «Η άρνηση της Ολομέλειας των Δικαστών του
Διοικητικού Πρωτοδικείου Πειραιώς σε συμβούλιο να
προσαρμόσει τις διατάξεις του υπό έγκριση Κανονισμού
στην υποδειχθείσα από την Ολομέλεια των Δικαστών
του Συμβουλίου της Επικρατείας κατεύθυνση, είναι ανεπίτρεπτη. Ενόψει τούτου, η Ολομέλεια του Συμβουλίου
της Επικρατείας σε συμβούλιο, λαμβάνοντας υπόψη και
ότι οι ως άνω διατάξεις αφορούν σε οργανωτικά ζητήματα και σε λειτουργικές ανάγκες του Διοικητικού Πρω-
τοδικείου Πειραιώς, κρίνει ότι πρέπει να αναπεμφθεί,
κατά το μέρος αυτό, ο υπό έγκριση Κανονισμός στην
Ολομέλεια των δικαστών του Διοικητικού Πρωτοδικείου
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 269/20.01.2023
Πειραιώς σε συμβούλιο, προκειμένου να προβεί εντός
συντόμου χρόνου στις υποδειχθείσες τροποποιήσεις και
να αποστείλει νέο Κανονισμό, ο οποίος θα περιλαμβάνει τις εν λόγω τροποποιήσεις, το αργότερο μέχρι τις 30
Σεπτεμβρίου του τρέχοντος έτους στο Συμβούλιο της
Επικρατείας. Συγκεκριμένα, η Ολομέλεια των δικαστών
του Διοικητικού Πρωτοδικείου Πειραιώς σε συμβούλιο
πρέπει να προβεί στον περιορισμό των Τμημάτων της
Γραμματείας του Δικαστηρίου σε δέκα και στον καθορισμό των αρμοδιοτήτων τους, καθώς και να ρυθμίσει με
μεταβατική διάταξη τον χρόνο ενάρξεως της ισχύος των
σχετικών διατάξεων, ο οποίος δεν δύναται, πάντως, να
υπερβαίνει τον απολύτως αναγκαίο, για τις εν λόγω οργανωτικές αναδιαρθρώσεις, χρόνο. Κατόπιν δε τούτου,
πρέπει να γίνουν και οι αναγκαίες τροποποιήσεις στην
υποβληθείσα κωδικοποίηση, ώστε να υπάρχει ασφάλεια
ως προς τις ισχύουσες διατάξεις». Ήδη, με την 4/2022
απόφαση της Ολομέλειας των Δικαστών του Διοικητικού
Πρωτοδικείου Πειραιώς σε συμβούλιο περιορίσθηκαν
σε δέκα (10) τα Τμήματα της Γραμματείας του εν λόγω
δικαστηρίου και ορίσθηκαν οι αρμοδιότητες εκάστου
Τμήματος. Οι διατάξεις αυτές, οι οποίες εναρμονίζονται
προς τις διατυπωθείσες στην προαναφερθείσα απόφαση της Ολομέλειας του Συμβουλίου της Επικρατείας σε
συμβούλιο υποδείξεις, δεν προκαλούν παρατηρήσεις
και πρέπει να εγκριθούν ως έχουν.
5. Επειδή, όπως προκύπτει από τα προσκομισθέντα
στοιχεία, επί μακρό χρόνο παρουσιάζεται μεγάλη αναντιστοιχία μεταξύ του αριθμού των προβλεπομένων
οργανικών θέσεων και των πράγματι υπηρετούντων
υπαλλήλων στο Διοικητικό Πρωτοδικείο Πειραιώς, η
οποία (αναντιστοιχία) δεν συνάδει προς τον σκοπό
της εύρυθμης, ταχείας και αποτελεσματικής απονομής της Δικαιοσύνης και προδήλως δημιουργεί προ-
βλήματα στη διάρθρωση, οργάνωση, στελέχωση και
εν γένει λειτουργία του εν λόγω Δικαστηρίου. Απόρροια δε της ελλείψεως ικανού αριθμού υπαλληλικού
προσωπικού αποτελεί, μεταξύ άλλων, η ανορθολογική κατανομή του υπηρετούντος προσωπικού στα
υφιστάμενα Τμήματα Γραμματείας. Εντούτοις, η επί
μακρό χρόνο διατήρηση της λειτουργίας δεκαέξι (16)
Τμημάτων Γραμματείας στο εν λόγω Δικαστήριο, παρά
την, διατυπωθείσα ήδη από το έτος 2020, παρατήρηση της Ολομέλειας του Συμβουλίου της Επικρατείας
σε συμβούλιο ως προς τη μη νομιμότητα αυτής, δεν
δικαιολογείται, ιδίως μάλιστα ενόψει του ότι δώδεκα
(12) εκ των εν λόγω Τμημάτων Γραμματείας στελεχώνονται είτε με έναν (1) προϊστάμενο και έναν (1)
υπάλληλο είτε με δύο (2) υπαλλήλους και τρία (3) Τμήματα στελεχώνονται με έναν (1) προϊστάμενο και δύο
(2) υπαλλήλους. Με τα δεδομένα αυτά, η μεταβατική
διάταξη της παρ. 3 του άρθρου 12 του υπό έγκριση Κανονισμού πρέπει να αντικατασταθεί ως εξής: «Η ισχύς
των διατάξεων της παρούσας παραγράφου αρχίζει την
1η Μαρτίου 2023». Το χρονικό αυτό διάστημα κρίνεται
αρκετό για την ομαλή μετάβαση στη νέα διάρθρωση
της Γραμματείας του Διοικητικού Πρωτοδικείου Πειραιώς, προκειμένου το εν λόγω Δικαστήριο να προβεί
στις αναγκαίες χωροταξικές αναδιαρθρώσεις, στην
προσαρμογή των διοικητικών εγγράφων, στην ενημέρωση των δικηγόρων και των διαδίκων, καθώς και
στη στελέχωση των νέων τμημάτων γραμματείας με
το αναγκαίο προσωπικό και προϊσταμένους.
6. Επειδή, το άρθρο 24 του Κ.Ο.Δ.Κ.Δ.Λ. ορίζει, στην
παράγραφο 1, ότι «σε κάθε δικαστήριο, στο οποίο υπηρετούν περισσότεροι από δύο (2) πρόεδροι ή τουλάχι-
στον οκτώ (8) δικαστές, λειτουργεί γραφείο νομολογίας,
έρευνας και δικαστικής ιστορίας» και στην παράγραφο
2 ότι το γραφείο αυτό «διευθύνεται από δικαστή και
στελεχώνεται από υπαλλήλους της γραμματείας του
δικαστηρίου. Ο δικαστής, κατά το χρονικό διάστημα
που διευθύνει το παραπάνω γραφείο, μπορεί, αν τούτο κρίνεται αναγκαίο, να απαλλαγεί, με απόφαση της
ολομέλειας, μερικώς από τα κύρια δικαστικά του καθήκοντα». Ενόψει τούτου, πρέπει, σε συμφωνία προς
τις ως άνω διατάξεις, στην παρ. 4 του άρθρου 12 του
υπό έγκριση Κανονισμού αφενός να αντικατασταθεί
ο τίτλος του προβλεπομένου γραφείου σε «Γραφείο
Νομολογίας, Έρευνας και Δικαστικής Ιστορίας» και
αφετέρου να τροποποιηθεί η διάταξη που προβλέπει
ότι «ο δικαστής, κατά το χρονικό διάστημα που διευθύνει το [Γραφείο Νομολογίας και Έρευνας] μπορεί, σε
εξαιρετικές περιπτώσεις και εφόσον οι υπηρεσιακές
ανάγκες το επιτρέπουν, να απαλλάσσεται από μέρος της
μηνιαίας χρεώσεως, με κοινή απόφαση του Προέδρου
που διευθύνει το Δικαστήριο και των λοιπών Προέδρων
του», και να ορισθεί ότι ο δικαστής, κατά το χρονικό
διάστημα που διευθύνει το εν λόγω γραφείο, «μπορεί,
σε εξαιρετικές περιπτώσεις και εφόσον οι υπηρεσιακές
ανάγκες το επιτρέπουν, να απαλλάσσεται από μέρος
της μηνιαίας χρεώσεως, με απόφαση της Ολομέλειας».
7. Επειδή, ενόψει της θέσεως σε ισχύ του νέου
Κ.Ο.Δ.Κ.Δ.Λ. και του νέου Κώδικα Δικαστικών Υπαλλήλων (Κ.Δ.Υ.), (ν. 4798/2021, Α΄ 68), νομίμως επιχειρείται
με την εισαγόμενη κωδικοποίηση του Κανονισμού του
Διοικητικού Πρωτοδικείου Πειραιώς η επικαιροποίηση
των διατάξεων του Κανονισμού δια της αντικατάστασης
των εκεί αναφερόμενων διατάξεων των καταργηθέντων
ν. 1756/1988 (Α΄ 35) και 2812/2000 (Α΄ 67) από τις αντίστοιχες διατάξεις των ήδη ισχυόντων Κ.Ο.Δ.Κ.Δ.Λ. και
Κ.Δ.Υ. Πρέπει, όμως, επίσης, να αντικατασταθεί ο όρος
«Τμήματα Διακοπών» (βλ. ιδίως άρθρα 4 παρ. 6 και 11
του υπό έγκριση Κανονισμού) με τον όρο «Θερινά Τμήματα» (βλ. άρθρο 12 του Κ.Ο.Δ.Κ.Δ.Λ.), διά ταύτα
Εγκρίνει, κατά το σκεπτικό και με τις εκεί παρατηρήσεις, την, εισαγόμενη με την 4/2022 απόφαση της Ολο-
μέλειας των Δικαστών του Διοικητικού Πρωτοδικείου
Πειραιώς σε συμβούλιο, συμπληρωματική τροποποίηση
του Κανονισμού Εσωτερικής Λειτουργίας του δικαστηρίου αυτού.
Για την πιστοποίηση των ανωτέρω συντάχθηκε το παρόν πρακτικό.
Η Πρόεδρος
ΕΥΑΓΓΕΛΙΑ ΝΙΚΑ
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος B’ 269/20.01.2023
ΔΙΟΡΘΩΣΕΙΣ ΣΦΑΛΜΑΤΩΝ
(2)
Στην υπ΄αρ. 3550/9.1.2023 απόφαση του Γραμματέα Αποκεντρωμένης Διοίκησης Μακεδονίας - Θράκης, που
δημοσιεύθηκε στην Εφημερίδα της Κυβερνήσεως (Β΄111), στη σελίδα 1555 στον πίνακα η 25η γραμμή εκ των άνω,
διορθώνεται:
από το εσφαλμένο:
«
ΤΕ
Επαγγελμάτων Υγείας Πρόνοιας ειδ. Νοσηλευτών
»
στο ορθό:
«
ΤΕ
Επαγγελμάτων Υγείας Πρόνοιας ειδ. Νοσηλευτών
».
(Από το Εθνικό Τυπογραφείο)
Ι
(3)
Στην υπό στοιχεία 607877(1994)π.ε./Π03/7/00290/Π/ν.4399/2016/ 27.12.2022 απόφαση του Εκτελεστικού Γραμματέα της Περιφέρειας Κεντρικής Μακεδονίας, που δημοσιεύθηκε στην Εφημερίδα της Κυβερνήσεως (Β΄7027), στη
σελίδα 72987 στο 2ο περιεχόμενο και στη σελίδα 72988 διορθώνεται η επωνυμία όπου αναφέρεται:
από το εσφαλμένο:
«  «ΠATURE ΒΙΟΤΕΧΝΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΙΑ ΓΕΩΡΓΙΚΩΝ ΕΦΟΔΙΩΝ» με δ.τ. «ΠATURE Α.Β.Ε.Ε.»  »
στο ορθό:
«  «ΝATURE ΒΙΟΤΕΧΝΙΚΗ ΕΜΠΟΡΙΚΗ ΑΝΩΝΥΜΗ ΕΤΑΙΡΙΑ ΓΕΩΡΓΙΚΩΝ ΕΦΟΔΙΩΝ» με δ.τ. «ΝATURE Α.Β.Ε.Ε.»  ».
(Από το Εθνικό Τυπογραφείο)

[Source: 20230200269.pdf | Tokens: 15141]